cyanic-selkie/wikianc huggingface dataset:
Neofascismo
A tradición de réximes populistas e autoritarios da América Latina que deron orixe ós caudillos do século XIX e comezos do século XX, e varias xuntas militares que tomaron o poder durante a Guerra fría crearon condicións favorábeis para o xurdimento de grupos e mesmo de gobernos aliñados con algúns ou varios puntos do ideario fascista. A maioría das xuntas constituíronse como ditaduras militares tradicionais, e algúns destes réximes (como o arxentino), deron gorida a ex-nazis tales como Adolf Eichmann e apoiaron movementos neofascistas (como a Alianza Anticomunista Arxentina).
Xaguarundi
Ameazas
miniatura|100px|Pel de xaguarundi. Os xaguarundis non son particularmente cazados para obter a súa pel (aínda que algúns os cazan con este obxectivo), pero están sufrindo unha diminución sa súa poboación debido á perda de hábitat. O Texas Parks and Wildlife Department (Departamento de Parques e Vida Silvestre de Texas) expresou a súa preocupación de que a presenza de xaguarundis no sur de Texas pode verse en perigo debido á perda do hábitat natural deste gato.
Misery Signals
Firma con Ferret Music (2004-2009)
O grupo firmou coa discográfica Ferret Music, que editou o seu primeiro LP, Of Malice and the Magnum Heart,no 2004. O disco tivo unha boa acollida por parte da crítica e foi presentado nunha xira polos Estados Unidos, o Canadá, Europa e o Xapón xunto con bandas como Dillinger Escape Plan, Bleeding Through, Strapping Young Lad ou Zao.
En xullo do 2008, Misery Signals publicou o seu terceiro LP, Controller, pero despois dunha longa xira de promoción do disco a comezos do 2009, os membros do grupo decidiron tomar camiños musicais diferentes máis alá de Misery Signals.
Coroa austrohúngara
Moedas
As moedas da coroa austrohúngara correspondentes á parte austríaca cuñáronse en Viena a partir de 1892, coas denominacións de 1, 2, 10 e 20 heller, en metais non nobres; de 1, 2 e 5 coroas, en prata; e de 10, 20 e 100 coroas, en ouro. A forma utilizada para a súa impresión nas moedas foi a latina corona. A moeda de 100 coroas segue a cuñarse hoxe en día con data inmobilizada de 1915 como moeda de investimento.
Austria
miniatura|Billete coa contramarca de Austria. Consonte o Tratado de Saint-Germain-en-Laye, a República de Austria, do mesmo xeito que os demais novos estados, adquiriu o compromiso de sobreimprimir provisionalmente o papel moeda imperial que circulaba no seu territorio.
En cumprimento deste compromiso, en 1919 sobreestampáronse os billetes do Imperio Austrohúngaro en circulación coa inscrición DEUTSCHÖSTERREICH e emitíronse novos billetes que os reproducían exactamente.
Hungría
Hungría foi o derradeiro dos novos estados en sobreestampar os anteriores billetes do Imperio Austrohúngaro, para os dotar validez no seu territorio. O goberno de Károlyi planeara comezar a reestampaxe o 21 de marzo de 1919, mais o establecemento da República Soviética modificou o calendario previsto e pospuxo os plans. Finalmente, os billetes (con valores faciais desde as 10 ás 10.000 coroas) comezaron a reestamparse o 18 de marzo de 1920. O motivo co que Hungría reestampou estes billetes consistiu nun selo redondo de cor vermella.
Josep Carreras
Traxectoria
En 1991, recibiu o Premio Príncipe de Asturias das Artes, colectivamente, con Victoria de los Ángeles, Teresa Berganza, Pilar Lorengar, Montserrat Caballé, Alfredo Kraus e Plácido Domingo.
Galería de imaxes de Fene
Galería de imaxes do concello de Fene na provincia da Coruña.
Francisco Salmerón
Vida política
En 1847, ingresou no colexio de avogados de Madrid, sen desaniñar as discusións científicas das academias que presidía.
Ahmet Necdet Sezer
Ahmet Necdet Sezer, xuíz nado o 13 de setembro de 1941, é o 10° presidente de Turquía, e goberna o país dende 2000. Foi elixido pola Grande Asemblea Nacional da Turquía (Türkiye Büyük Millet Meclisi) despois do final do mandato de Süleyman Demirel. O seu mandato ía terminar o 16 de maio de 2007, pero a Asemblea non conseguiu escoller o seu sucesor. Así, Sezer continúa a ser o presidente do país.
Manuel Torreiglesias
Traxectoria
Nos anos oitenta realizaría programas de debate e denuncia sobre temas de actualidad social: Voces sin voz (1981-1982) e Usted, por ejemplo (1984), ambos en TVE. A principios de 1990 presentou diversos programas na Televisión de Galicia e na Radio Galega, como Boa saúde ou Meigas fóra, centrados en temas de saúde e de divulgación.
Rose Cohen
Era membro fundadora do Partido Comunista de Gran Bretaña, e traballou para a Terceira Internacional dende 1920 até 1929. Entre 1931 e 1937, Cohen serviu como editora estranxeira de The Moscow News. Foi executada durante a Gran Purga, cuxa memoria foi rehabilitada postumamente en 1956.
Hugo I de Francia
Os ducados silenciosos
Entre todas estas loitas contra o rei Hugo, houbo condados que se mantiveron á marxe.
Matrimonio e descendencia
Tivo un fillo ilexítimo coñecido como Guaslín de Francia (? - 1030 ), arcebispo de Bruxas.
Sucesión
Do mesmo xeito que o rei Lotario I, o primeiro capeto fixo escoller e coroou rei de todo o dominio real ao seu herdeiro, Roberto, a finais do ano 987, evitando así as loitas dinásticas entre irmáns que foran moi frecuentes durante as dinastías merovinxias e caroloxias. Hugo Capet morreu preto de Chartres, sendo posteriormente enterrado na catedral de Saint-Denis.
Ototoxicidade
Aminoglicósidos
O risco de ototoxicidade é maior coa neomicina que cos demais aminoglicósidos. A estreptomicina e a xentamicina afectan principalmente á función vestibular, mentres que a neomicina, a kanamicina e a amikacina son máis tóxicas na zona coclear.
Eritromicina
Pode aparecer tinnitus e incluso toxicidade vestibular, sempre relacionado coa dose e coas concentracións séricas. Obsérvase unha maior frecuencia de efectos tóxicos en pacientes con insuficiencia renal ou hepática, de idade avanzada e do xénero feminino, nos que aparecen a doses inferiores. Outros análogos á eritromicina son ototóxicos a doses elevadas e en tratamentos prolongados.
Vancomicina
Posúe un destacable efecto ototóxico, xa que incluso a doses terapéuticas pode aparecer xordeira que, na maior parte dos casos, desaparece coa suspensión do tratamento. Haberá que poñer especial atención ao seu uso e nunca asociar a vancomicina con outros fármacos ototóxicos. Dada a súa toxicidade limitarase o seu uso clínico.
Outros Ototóxicos
Unha gran variedade de substancias teñen capacidade de lesionar o oído ademais dos fármacos. Entre estas substancias atópanse:
Cervantes
Patrimonio
O castelo de Doiras é un dos mellores conservados de Galiza. A torre de Donís sinala a supervivencia señorial dun pobo de pastores, habitantes das pallozas. A fortaleza de Ferreira pertenceu aos dominios de Pedro Osorio Manrique.
Salgueiros, Monterroso
Santa María de Salgueiros é unha parroquia do concello de Monterroso na comarca da Ulloa, na provincia de Lugo. Segundo o IGE en 2014 tiña 27 habitantes (13 homes e 14 mulleres), sete menos ca en 1999.
Evolución da poboación
Segundo o INE:
Proxesterona
Historia
A proxesterona foi descuberta independentemente por catro grupos de investigación.
Animais
A proxesterona prodúcese nos ovarios (polo corpo lúteo), as glándulas adrenais ou suprarrenais, e, durante o embarazo, na placenta. A proxesterona almacénase tamén no tecido adiposo.
Danos cerebrais
O mecanismo polo que a proxesterona exerce estes efectos protectores pode ser a redución da inflamación que segue ao trauma cerebral.
Paul Virilio
A máquina de visión
Paul Virilio é un magnífico exemplo da resistencia ao que el chama tecnoloxías da percepción e da representación. Xeralmente a formulación de Virilio consiste en valorar negativamente a mecanización da percepción, ata o punto de pensar que ese proceso non só afecta a percepción mesma, senón ao seu procesamento (o lugar da formación das imaxes mentais e da consolidación da memoria natural) e logo a súa interpretación, é dicir, o sentido mesmo da realidade. Virilio imaxina que o último paso dese proceso cultural de mecanización da percepción (que consiste nunha carreira de velocidades entre o transtextual e o transvisual), será a posta a punto dunha máquina de visión, é dicir, a delegación a unha máquina de análise da realidade obxectiva. Dende o reconto do proceso que realiza Virilio é posible reformular asuntos como a aparición do pensamento relativista e as súas consecuencias: a era do espectador, e algúns procesos de democratización e anarquismo. A maior preocupación é o horizonte totalitario da manipulación mediante a imaxe codificada, e as súas formas vulgares: a propaganda e a publicidade.
Crítica
Paul Virilio é un dos autores criticados por abusar de conceptos científicos equivocamente citados e de terminoloxía sen sentido na obra de Sokal e Bricmont Imposturas intelectuais.
Côte-d'Or
Côte-d'Or (21) é un departamento francés situado no centro-leste de Francia, que pertence á rexión de Borgoña-Franco Condado. É o único departamento francés que non foi nomeado por criterios xeográficos, senón que foi inspirado polas cores douradas que collen no outono os viñedos da rexión.
Clima de montaña
O clima de montaña é propio de zonas situadas a máis de 1.200 metros de altitude. En España é propio dos Pireneos, Sistema Central, as Cordilleiras Béticas e a Cordilleira Cantábrica.
Igrexa ortodoxa siríaca
Orixes
O cristianismo siríaco tivo un especial foco de expansión en Edessa, ata o punto de que existen tradicións lendarias que recollen correspondencia entre o rei Abgar Ukomo e o propio Xesús, e de como un dos setenta discípulos chamado Edai curou a ese monarca da súa enfermidade. O que é rigorosamente histórico é que o cristianismo estaba solidamente implantado en Edessa a principios do século II. Isto fai competir a Edessa con Armenia na reivindicación de seren os primeiros reinos cristiáns da historia da humanidade, por suposto moito antes da conversión da propia Roma.
San Breixo, Monterroso
San Salvador de San Breixo é unha parroquia do concello de Monterroso na comarca da Ulloa, na provincia de Lugo. No ano 2007 tiña 178 habitantes, deles 88 eran homes e 90 eran mulleres, o que supón unha diminución de 7 habitantes en relación ao ano anterior, 2006.
Becerreá
Historia
Na zona habitaban o pobo prerromano dos zoelas, que tiñan a súa capital no poboado de Ocellum Gallaicorum (actual Ouselle). Por alí pasaba a vía romana que unía Lugo e Astorga.
Xornadas de Teatro de Vigo
I Xornadas de Teatro
A este respecto, resultan sintomáticas as opinións dos organizadores da I Xornadas de Teatro en Vigo reflectidas nun cuestionario remitido pola revista Yorik. Á pregunta de se existían dificultades en Galiza para representar no idioma propio, Esperpento Teatro Joven respondía o seguinte:
É no ano 75 cando xa se pode dicir que a práctica totalidade dos grupos de Vigo fan teatro galego; vese así a necesidade de separar das "Xornadas" os grupos galegos para lles dar máis relevancia nunhas "Mostras" —como tal se chamaron— que se organizaron por separado, nacendo as primeiras Mostras de Teatro Galego de Vigo. Así, en 1975 bota a andar a I Mostra de Teatro Galego de Vigo, que en 1976 coñecerá dúas edicións paralelas debido ás divisións, de carácter político, entre os grupos organizadores.
III Xornadas de Teatro
Canto a presenza do grupo portugués, Cooperativa de Comediantes Rafael de Oliveira, pódese interpretar como un vínculo entre dúas culturas irmáns e unha mostra das enormes posibilidades de comunicación e de intercambio de experiencias estéticas. A diferenza dos portugueses, que viñan subvencionados polo seu Estado, os grupos de teatro galego non recibían ningunha moeda por parte da administración de Madrid.
Notitia dignitatum
Hai varias copias dos séculos XIV e XV, ademais dunha versión iluminada en cor de 1542. Todas proceden dun único manuscrito perdido que contiña varios documentos de gran valor, dos cales un era do século IX.
Robert O'Brien
Carreira
O'Brien é un dos pilotos máis escuros que participou no Campionato Mundial de Fórmula Un, e xurdiron rumores sen fundamento de que estaba involucrado coa CIA e operaba como espía. Máis tarde participou na industria do motor no seu estado natal e en Nova York.
Borsele
Núcleos de poboación
Baarland, Borssele, Driewegen, Ellewoutsdijk, 's-Gravenpolder, 's-Heer Abtskerke, 's-Heerenhoek, Heinkenszand, Hoedekenskerke, Kwadendamme, Lewedorp, Nieuwdorp, Nisse, Oudelande e Ovezande.
Vavá
Edvaldo Izídio Neto, coñecido como Vavá, nado o 12 de novembro de 1934 en Recife e finado o 19 de xaneiro de 2002 no Río de Xaneiro, foi un futbolista e adestrador de fútbol brasileiro. Xogaba de dianteiro e foi internacional coa selección brasileira.
Creuse
Creuse (23) é un departamento francés situado no centro de Francia, que pertence á rexión Nova Aquitania. Debe o seu nome ao río Creuse.
Carta outorgada
Exemplos de carta outorgada son a Carta outorgada por Luís XVIII en xuño de 1814 en Francia, a Carta Constitucional de Pedro IV de Portuga l (29 de abril de 1826), o Estatuto Real de 1834 en España, o Estatuto Albertino en Italia e as Leis Fundamentais de Rusia de 1905, outorgadas por Nicolao II. En América pertence a este grupo o Decreto de Bases e Garantías emitido polo gobernante costarriqueño Braulio Carrillo Colina (1841), no cal se declaraba xefe vitalicio e inamovible.
Reformismo
Na segunda metade do século XX, fixéronse moitas críticas á ideoloxía defendida polos teóricos neo-malthusianos. Con bases nesas críticas, teóricos de países subdesenvolvidos elaboraron a teoría reformista que afirma que os problemas sociais non son o resultado do crecemento poboacional, mais si da falta de acceso de gran parte da poboación ás riquezas producidas.
Pulga
Ciclo vital
As larvas son cegas, evitan a luz, pasan por tres mudas larvarias e tardan dunha semana a varios meses en se desenvolver. O seu alimento consiste en sangue dixerido das feces de pulgas adultas, pel morta, pelo, plumas e outros restos orgánicos. As larvas non zugan o sangue. As pupas maduran ao estado de adultos dentro dun casulo de seda tecido pola larva, ao que adhiren pelo das mascotas, fibras das alfombras, po, anacos de herba e outros restos. En arredor de cinco a catorce días, emerxen as pulgas adultas ou poden permanecer en repouso no casulo ata detectar vibración (movemento de persoas ou mascotas), presión (o animal que hospeda apoiado sobre elas), calor, humidade ou dióxido de carbono (significando que unha potencial fonte de sangue está preta). A maioría das pulgas pasa o inverno no estado de larva ou pupa con mellor supervivencia e crecemento durante invernos cálidos e húmidos e a primavera.
Picadura
As picaduras preséntanse frecuentemente en grupos, seguindo o camiño do animal, sendo moi habitual que empece nos nocellos e remate a altura da cintura pois, onde a roupa se axusta ao corpo, adoita supor unha barreira para o seu desprazamento.
Thylacinus
Filoxenia
A continuación preséntase un cladograma baseado na análise filoxenética sobre as relacións das especies de Thylacinus, estudadas por Yates.
Guido I de Flandres
Traxectoria
Acompañou a San Luís a África (1270).
Escacho
Sinonimia
Outras denominacións vernáculas dos peixes desta familia son as de rubio, alfóndega, berete, cavillón, borrachos ou cregos.
Caelum
Caelum ou Buril é unha constelación menor do hemisferio sur, introducida por Nicolas Louis de Lacaille que se atopa entre Columba e Eridanus. Representa un cicel, instrumento para traballar metais, pedra e outros materiais.
Dordoña
Dordoña (24) (en francés: Dordogne) é un departamento francés situado no suroeste de Francia, que pertence á rexión de Nova Aquitania. Debe o seu nome ao río Dordogne, que se une co río Garona para formar o estuario da Gironde.
Carlos Tévez
Carlos Alberto Tévez (nado como Carlos Alberto Martínez en Ciudadela, Gran Bos Aires, o 5 de febreiro de 1984), é un futbolista arxentino. Xoga de dianteiro e é internacional coa selección arxentina. O seu club actual é a Juventus FC. En 2011 foi o máximo goleador da Premier League.
Alfredo Pérez
Alfredo Pérez Gómez, nado o 12 de xuño de 1949 en Madrid, España, é un ex xogador profesional de baloncesto español da década de 1970. Pasou case toda a súa carreira no Breogán de Lugo, onde foi dúas veces máximo anotador da Primeira División (hoxe ACB), sendo o último español en conseguilo até que na tampada 2006-07, trinta anos despois, o conseguise Juan Carlos Navarro. O seu fillo, Borja Pérez, foi tamén xogador profesional de baloncesto, chegando a xogar na ACB co Breogán.
El Lince (Betanzos)
El Lince foi un semanario editado en Betanzos en 1932
Levallois-Perret
Historia
No territorio do que hoxe é o concello de Levallois-Perret existía a vila de Villiers e a aldea de Courcelles que pertencían ao concello de Clichy mentres o suroeste pertencía ó concello de Neuilly-sur-Seine. O concello debe o seu nome a Nicolas Eugène Levallois e Jean-Jacques Perret. En 1822 Perret urbanizou unha parte das súas propiedades, nacendo Champ-Perret. Anos despois, outro gran propietario confía a Levallois para que organice a urbanización de parte dos seus terreos, e a vila de Levallois nace oficialmente o 27 de setembro de 1845, aínda que non será concluída ata anos despois. O 1 de xaneiro de 1867 créase o concello de Levallois-Perret.
Fosfolipase D
Estrutura
A PLD que hidroliza fosfatidilcolina (PC) é un homólogo da cardiolipina sintase, a fosfatidilserina sintase, as PLDs bacterianas, e de certas proteínas virais. Cada unha delas parece posuír un duplicación do dominio que orixina dous motivos estruturais HKD que conteñen os residuos ben conservados histidina, lisina, e asparaxina, que poden contribuír ao ácido aspártico do sitio activo. Unha endonuclease de Escherichia coli (nuc) e proteínas similares parecen ser tamén homólogas da PLD pero posúen só un destes motivos.
PLD1
A PLD1 é unha proteína de 120 kDa que está localizada principalmente nas membranas internas da célula. Está principalmente presente no complexo de Golgi, endosomas, lisosomas, e gránulos secretores. Despois da unión á célula dun ligando ou estímulo extracelular, a PLD1 é transportada á membrana plasmática. Porén, a actividade basal de PLD1 é baixa, e para transducir o sinal extracelular debe primeiro ser activada por proteínas como o ARF, Rho, Rac, e a proteína quinase C.
PLD2
A diferenza da anterior, a PLD2 é unha proteína de 106 kDa que se localiza principalmente na membrana plasmática, onde se sitúa en balsas lipídicas. Ten unha alta actividade catalítica intrínseca, e é a única que é debilmente activada polas moléculas mencionadas antes.
Dominio C2
O calcio actúa como un cofactor en isoformas de PLD que conteñen o dominio C2. A unión de Ca2+ ao dominio C2 orixina un cambio conformacional no encima que reforza a unión encima-substrato, mentres se debilita a asociación con fosfoinosítidos. Nalgúns isocimas de plantas, como a PLDβ, o calcio pode unirse directamente ao sitio activo, incrementando indirectamente a súa afinidade polo substrato ao fortalecer a unión do activador PIP2.
Río Louge
O Louge ( en occitano Loja) é un río do departamento do Alto Garona (Francia). É un afluente do Garona, pola beira esquerda.
Lon Chaney
miniatura|dereita|200px|Lon Chaney caracterizado como Erik n'[[The Phantom of the Opera|O fantasma da ópera en 1925.]]
Satélite de comunicacións
As ondas de radio de alta frecuencia utilizadas para as conexións de telecomunicacións viaxan por liña de visión e, polo tanto, están obstruídas pola curvatura da Terra. O propósito dos satélites de comunicacións é transmitir o sinal arredor da curvatura da Terra permitindo a comunicación entre puntos xeográficos amplamente separados. Os satélites de comunicacións utilizan unha ampla gama de frecuencias de radio e microondas. Para evitar interferencias no sinal, as organizacións internacionais teñen regulacións sobre que rangos de frecuencia ou "bandas" poden usar. Esta asignación de bandas minimiza o risco de interferencia do sinal.
Máis novidades e máis experimentos
Outro experimento de retransmisión pasiva destinado principalmente ás comunicacións militares foi o Project West Ford, dirixido polo Laboratorio Lincoln do Instituto de Tecnoloxía de Massachusetts. Despois dun fracaso inicial en 1961, un lanzamento o 9 de maio de 1963 dispersou 350 millóns de dipolos de agulla de cobre para crear un cinto reflectante pasivo. Aínda que só a metade dos dipolos se separaron correctamente entre si, o proxecto foi capaz de experimentar e comunicarse con éxito empregando frecuencias no espectro de banda X de superalta frecuencia.
José María Campo Serrano
Traxectoria política
No goberno de Francisco Javier Zaldúa ocupou a Secretaría de Instrución Pública; no goberno de Ezequiel Hurtado, a Secretaría de Goberno; e na administración do Rafael Núñez, ocupou varias secretarías.
Como liberal independente, foi partidario do movemento da Rexeneración de Núñez, quen en 1885 nomeouno Secretario de Mariña e Guerra, onde lle correspondeu afrontar a guerra civil de 1885 que levou á derrota do radicalismo, culminou co derrubamento da Constitución de 1863.
Gabriel García Márquez
Temas
Na súa obra tamén se busca captar a identidade cultural latinoamericana e particularizar os trazos do mundo caribeño, deconstruíndo as normas sociais establecidas nesa rexión.
Goes
Historia
En 1577 os soldados españois que ocuparon Goes fixeron que fose impulsada de novo polo príncipe Maurits de Nassau, construíndo un muro defensa ao redor da cidade, que aínda está en pé parcialmente. Nos vindeiros séculos Goes non desempeñan un papel importante, excepto como un centro agrícola. En 1868 chegou o ferrocarril, mais isto non deu lugar a unha industrialización. A industria agrícola segue sendo hoxe en día a actividade máis importante.
As guerras mundiais non danaron moito a Goes. Durante a primeira guerra mundial, sete bombas alcanzaron a cidade e Kloetinge, pese a que os Países Baixos non participaron nesta guerra, debido a un erro dun avión británico. Unha casa na rúa Magdalenastreet foi destruída e unha persoa morreu a consecuencia. Na segunda guerra mundial Goes foi ocupada até 1944.
Cornanda, Cornanda, Brión
Cornanda é un lugar da parroquia de Cornanda no concello coruñés de Brión na comarca de Santiago. Tiña 55 habitantes no ano 2010 segundo datos do INE, dos cales 26 eran homes e 29 eran mulleres.
Otáridos
Anatomía e aspecto
O tamaño dos otáridos machos vai desde 70 kg na especie máis pequena da familia e de todos os pinnípedes, Arctocephalus galapagoensis, a uns 1.000 kg no Eumetopias jubatus. Os machos maduros pesan de dúas a seis veces máis que as femias, e teñen cabezas, pescozos e peitos proporcionalmente meirandes, o que os fai as especies máis sexualmente dimórficas de todos os mamíferos.
Comportamento
Os otáridos son carnívoros, alimentándose de peixes, luras e krill. Os leóns mariños tenden a alimentarse máis preto da costa en zonas de afloramento de correntes profundas, alimentándose de peixes máis grnades, mentres que os lobos mariños máis pequenos tenden a realizar viaxes máis longas mar adentro para procurar comida e poden subsistir comendo grandes cantidades de pequenas presas. Aliméntanse usando a vista para detectar as presas. Algunhas femias poden mergullarse a profundidades de ata 400 m.
Shogunato Tokugawa
Quince xogúns administraron o poder do clan Tokugawa e o país por 264 anos, subordinando os outros clans a troco dun poder secundario ou provincial. Neste período, o clan é coñecido por adoptar unha política que centralizou e unificou o país devastado polas guerras da antiga era Sengoku, e logrou establecer un sistema de clases na sociedade xaponesa. Tamén ficou coñecido por adoptar unha postura de illamento absoluto fronte ao resto do mundo (Sakoku), o que levou á prohibición e expulsión de estranxeiros e a eliminación de influencias externas, por calquera medio. Tal foi o caso do exterminio dos cristiáns durante o shogunato, así como outras resolucións drásticas, cuxo obxectivo era manter o equilibrio de poder no Xapón.
Pro Basketball League
Licenzas
Todos os equipos que participaban na Pro Basketball League tiñen que obter unha licenza para xogar. Había tres tipos de licenzas:
Equipos
Os seguintes son os equipos que compitiron na temporada 2020−21, última campaña da Pro Basketball League.
António Costa
Traxectoria
De orixe católica goesa, é fillo do escritor Orlando da Costa. Licenciado en Dereito na Facultade de Dereito da Universidade de Lisboa, e alí foi dirixente da Asociación Académica (1982-1984) e director da Revista da AAFDL (1986-1987). É posgraduado en Estudos Europeos, polo Instituto Europeo da Universidade Católica Portuguesa. Desde 1988 exerceu como avogado en Lisboa, actividade que interrompeu para dedicarse á política.
Campionato Mundial de Fórmula 1 de 2016
miniatura|upright|[[Nico Rosberg, gañou o seu primeiro Campionato Mundial de Pilotos]] miniatura| 250px | [[Mercedes-Benz na Fórmula 1|Mercedes logrou o seu terceiro campionato do mundo de construtores consecutivo.]] miniatura|right|upright|[[Lewis Hamilton terminou segundo no campionato.]]
Conflito polo nome de Macedonia
Historia
Os máis importantes partidos políticos de Grecia acordaron o 13 de abril de 1992 que a palabra Macedonia non podería usarse no nome do novo país.
O estalido na rexión da guerra de Bosnia, ocorrida en Bosnia e Hercegovina e Croacia, obrigou a comunidade internacional a acelerar a estabilización de Macedonia. O conflito motivou o envío da misión de paz por parte da UNPROFOR en decembro de 1992 para evitar posíbeis violacións das fronteiras por parte de Serbia.
Este compromiso permitiu a integración da República de Macedonia en varios organismos internacionais como o Consello de Europa, a Organización para a Seguridade e a Cooperación en Europa e a Asociación para a Paz.
Alzira
Xeografía
Accédese a esta cidade dende Valencia, a través da autoestrada A-7 e a autoestrada AP-7. Ten estación de ferrocarril (RENFE) da liña Valencia-Almansa, e integrada na liña de proximidades Valencia C2. Pódese acceder a Alzira en autobús interurbano desde Carcaixent, Algemesí, Cullera e Sueca.
Sacarosa
A sacarosa ou azucre común é un disacárido formado por unha molécula de glicosa e outra de frutosa. Non ten poder redutor sobre o licor de Fehling.
Precaucións
Se se quenta pasa a estado líquido, no que é moi perigosa, xa que se atopa a moi alta temperatura e pode queimar a pel. Debido a súa baixa calor de fusión, pasa a estado líquido moi rapidamente, e pégase ó recipiente que o conten con moita facilidade.
Uso comercial
Extraese xeralmente da cana de azucre ou da remolacha requirindo un proceso de purificación e cristalización. Outras fontes comerciais (de menor importancia) son o sorgo doce e o xarope de pradairo.
Ra
Para a xente non moi versada en herpetoloxía, todos os anuros de pel máis ou menos lisa, que dan grandes saltos e viven preto da auga, son ras, mentres que os de pel rugosa, corpo máis repoludo, movementos máis torpes, de hábitos máis terrestres, son sapos. Porén, de seguirmos no criterio filoxenético, veremos que a ra de Santo Antón ou rela (Hyla arborea), está moito máis emparentada co sapo común (Bufo bufo) que coa ra verde (Rana perezi).
En todo o mundo existen unhas 4 800 especies de ras. A maioría pasa a súa vida dentro ou cerca da agua. O seu tamaño é variábel. Entre as máis pequenas ras encontramos o coquí (Eleutherodactylus coqui), de Porto Rico, mentres que a maior é a Conraua goliath do Camerún e a Guinea Ecuatorial).
Ras en Galicia
As ras habituais en Galicia teñen o dorso verdoso ou pardo, o abdome claro e os ollos saltóns. A palabra "ra" é un epiceno, carece de masculino: O sapo é un animal diferente.
Historia de Glasgow
Os séculos posteriores foron os do mito do rei Artur e a cristianización progresiva deses confíns do mundo coñecido (St. Ninian consagra un cemiterio en 397).
Revolución industrial
Enormes continxentes de inmigración irlandesa (tanto protestante como católica) fundamentalmente do Ulster forneceron da man de obra precisada. Aloxados na coroa metropolitana e na beira sur do Clyde, o medieval arrabalde de Gorbals onde fanse grandes extensións en retícula.
El Lince (O Porriño)
El Lince foi un periódico editado no Porriño en 1906.
Hulst
Hulst é un concello e unha cidade ao suroeste nos Países Baixos, na provincia de Zelandia.
Eriobotrya
Eriobotrya é un xénero de dez especies de arbustos perennes da familia das rosáceas nativas do leste e sueste de Asia. A especie máis coñecida é a nespereira do Xapón (Eriobotrya japonica), que se cultiva polo seu froito e que véu a substituír en Galicia á nespereira europea (Mespilus germanica), árbore de diferente xénero.
As larvas dalgunhas especies de lepidópteros utilizan estas plantas como comida, entre elas Hypercompe hambletoni.
Kapelle
Núcleos de poboación
miniatura|centro|Igrexa en Kapelle.
Longobardia Maior
Historia: Austria e Neustria
A Longobardia Maior era o centro do reino dos longobardos e a súa historia confúndese coa do reino mesmo. En xeral, a súa vivencia histórica rexistra unha progresiva e constante evolución cara a sempre maiores formas de concentración por parte do poder central, con sede en Pavía. Durante a conquista e as fases inmediatamente sucesivas, as esixencias militares foron predominantes e garantiron aos distintos duques un amplo poder dentro dos respectivos territorios. O primeiro ducado que constituíu Alboíno foi, no 569, o de Friúl (con sede en Cividale); despois, en rápida sucesión, erixíronse entre o 569 e o 572 os con sede nas outras cidades conquistadas: Ceneda, Vicenza, Verona, Trento, Brescia, Bérgamo, San Giulio, Pavía, Turín, Asti, Lucca (Tuscia). Os duques inicialmente reinaron como soberanos case absolutos, sobre todo durante a fase de interregno que vai entre a morte de Cleph (574) e a elección de Autario (584); tamén despois conservaron ampla autonomía, e o poder central non dá feito a controlar as tendencias independentistas.
Real Madrid Baloncesto
A época de Raimundo Saporta
Pese ao éxito na Copa Latina, o club non conseguía trasladar os seus éxitos á nova competición europea. Debido a iso Saporta decidiu incorporar ao plano técnico á que se convertería cos anos nunha das máximas figuras do baloncesto mundial e membro do Salón da Fama, Pedro Ferrándiz. Baixo a súa dirección o equipo conquistou quince Campionatos de Liga, catorce Campionatos de España de Copa e catro Copas de Europa.
Etapa de transición
thumb|esquerda|[[Louis Bullock (2004–2010)]] Ao redor da figura do lituano Arvydas Sabonis, reforzado coa fichaxe do norteamericano Joe Arlauckas, comezou a proxectarse un equipo que volvese á cima europea. O traballo tróuxolles un dobrete na temporada 1992−93 e unhas semifinais da Copa de Europa. Unha nova perda, do vicepresidente Mariano Jaquotot, precedeu á conquista en 1995 da Euroliga, a oitava do club, ás ordes do laureado Želimir Obradović. A temporada seguinte estivo cerca de repetir guión ao acadar novamente a Final Four, aínda que esta vez ficaron ás portas da final ao perder en semifinais ante a Virtus Bologna a pesar dos 63 puntos de Arlauckas.
A época de Pablo Laso
Para a campaña 2015−16, con Dončić xa como xogador primeiro equipo e xunto a Willy Hernangómez, o club marcouse como obxectivo reter o título europeo. Durante a nova temporada Llull, que rexeitara irse á NBA onde tivese sido o rookie mellor pagado da historia, converteuse no máximo asistente histórico do club con 1 160 asistencias, superando ao seu excompañeiro Sergio Rodríguez. Na Euroliga, a pesar de conseguir unha vitoria histórica ante o Barcelona no Palau Blaugrana por 63−102, esta vez o club non consegue chegar á Final Four. Na competición doméstica, porén, o club revalida o título. Tras unha temporada 2016−17, na que o club só consegue gañar a Copa do Rei, na temporada 2017−18, o Real Madrid consegue a súa décima, e até o momento última, Euroliga após vencer na final ao Fenerbahçe por 85-80.
Buccaneers RFC
Historia
Máis recentemente, na tempada 1993-94, trala fusión do Athlone RFC e o Ballinasloe RFC para competir na All-Ireland League xorde o Buccaneers RFC, derivando o seu nome do antigo Shannon Buccaneers. Orixinalmente foron coñecidos coma Athone-Ballinasloe, mais finalmente trocarían o seu nome polo de Buccaneers. Os Buccs xogaron os seus partidos de xeito alterno nas dúas cidades, separadas por 15 km. O club gañou o título da Division 3 en 1996 e en 1998 acadou o ascenso á Division 1 baixo o mando de Eddie O'Sullivan, actual seleccionador de Irlanda. Sorprendentemente, o club rematou a tempada 1999 en terceiro lugar. No 2005, Ballinasloe recuperou a súa independencia, mais o club mantivo o seu nome de Buccaneers.
Acklins
Transporte
A illa é servida por Spring Point Airport.
Real Madrid Baloncesto
Galardóns individuais
Xogador revelación da Euroliga
Mellor defensor da Euroliga
Britania
Britania romana (Britannia ou, posteriormente, Britanniae, "os Británicos") era a área da illa de Gran Bretaña que estivo gobernada polo Imperio romano, do 43 ao 410 d.C. Comprendía case a totalidade de Inglaterra e Gales e, por un curto período, o sur de Escocia.
Xulio César invadiu Gran Bretaña nos anos 55 e 54 a.C. como parte da súa Guerra das Galias. De acordo con César, os britóns, foran invadidos ou culturalmente asimilados por outras tribos celtas durante a Idade de Ferro británica e axudaron aos inimigos de César. Recibiu tributos, instalou ao rei amigo Mandubracio sobre os trinovantes e volveu á Galia. As invasións planificadas por Augusto canceláronse nos anos 34, 27 e 25. No ano 40, Calígula reuniu 200.000 homes na parte da canle do continente, só para recoller cunchas (Mexillóns segundo Suetonio, quizais como un xesto simbólico para proclamar a vitoria de Calígula sobre o mar. Tres anos máis tarde, Claudio dirixiu a catro lexións para invadir Gran Bretaña e restaurar ao rei exiliado Verica sobre os Atrebates. Os romanos derrotaron aos Catuvellaunos, e logo organizaron a súa conquista como a Provincia de Gran Bretaña' (Provincia Britannia). No ano 47, os romanos ocuparan as terras ao sueste da Fosse Way. O control de Gales demorouse polos reveses e os efectos da revolta de Boadicea, pero os romanos estendéronse de forma constante cara ao norte.
Glicóxeno sintase
Mecanismo
Aínda non se coñecen ben os mecanismos catalíticos utilizados pola glicóxeno sintase. As similitudes estruturais coa glicóxeno fosforilase nos sitios catalítico e de unión ao substrato suxiren que o mecanismo de síntese é similar en ambos os encimas.
Isoencimas
Nos humanos hai dous isoencimas parálogos da glicóxeno sintase:
Ardións, Luaña, Brión
Ardións é un lugar da parroquia de Luaña no concello coruñés de Brión na comarca de Santiago. Tiña 26 habitantes no ano 2010 segundo datos do INE, dos cales 16 eran homes e 10 eran mulleres.
Michele Angiolillo
Michele Angiolillo Lombardi, nado en Foggia, na rexión de Puglia, Italia, o 5 de xuño de 1871, e finado en Bergara, no País Vasco, o 20 de agosto de 1897, foi un xornalista e anarquista italiano, coñecido por asasinar o Presidente do Consello de Ministros de España Antonio Cánovas del Castilllo.
Diocese católica latina de Astorga
A diocese de Astorga ou diocese asturicense é unha diocese da Igrexa Católica Latina sufragánea da de Oviedo, cuxa sé catedralicia está radicada na cidade de Astorga.
Feminismo pro-sexo
Así, durante os anos 80 comezaron a manifestarse nos Estados Unidos discursos feministas anti-pornografía e abolicionistas coa prostitución, xa que consideraban que a representación das mulleres arredor destes eixos estaba contribuíndo á violencia de xénero (un dos focos da cuarta onda do feminismo). Esta idea sintetízase na afirmación de Robin Morgan: “a pornografía é a teoría, a violación é a práctica”. Perante este feminismo estatal que comezaba a ditar leis de regulación da pornografía, aparecen autoras feministas que defenden a liberación sexual.
Nanohaloarchaeota
As nanohaloarqueotas (Nanohaloarcheota) son un novo filo candidato do dominio das arqueas. Son arqueas de pequeno tamaño hiperhalófilas, que viven en lagos hipersalinos. A reconstrución por ensamblaxe metaxenómica de moitas librarías secuenciadas por análise filoxenética multilocus das augas hipersalinas do lago Tyrrell en Australia de mostras de xenomas arqueanos, levou a crear o grupo das Nanohaloarchaea (nanohaloarqueas), ás que inicialmente se lles deu categoría de clase dentro das Euryarchaeota. Análises máis detallados posteriores fixeron que foran propostas como un filo separado, as Nanohaloarchaeota, que comprenderían a única clase das Nanohaloarchaea. As Nanohaloarchaeota forman parte do clado DPANN, xunto cos novos filos candidatos Diapherotrites, Parvarchaeota, Aenigmarchaeota, e Nanoarchaeota, cuxas iniciais forman o acrónimo DPANN.
Macedonia (rexión histórica)
Historia
Desde o século XIV produciuse a invasión e progresiva ocupación turca, que incluíu ao norte da rexión de Macedonia na rexión chamada Rumelia.
Water Island
Historia
O control de Water Island foi transferido do goberno federal ao goberno territorial das Illas Virxes estadounidenses o 12 de decembro de 1996, converténdoa na "Última Virxe". A finais da década de 1990, o Departamento de Interior comezou a transferir as propiedades gobernamentais da illa aos residentes. No ano 2005 o goberno das Illas Virxes anunciou plans para o desenvolvemento de Water Island e incrementar a construción de vivendas para solucionar en parte a escaseza de terreo en San Tomé.
Vilagarcía, San Mamede de Lousada, Carballedo
Vilagarcía é un lugar da parroquia de San Mamede de Lousada, no concello de Carballedo na comarca de Chantada. Segundo o INE en 2016 tiña 7 habitantes (5 mulleres e 2 homes).
Siria
Historia
Durante un breve período nos anos 1970, Siria xunto con Libia e Exipto conformou unha federación que pretendía ser o xerme para a definitiva unidade árabe. Dita federación fora impulsada de xeito decidido polo líder libio Muammar al-Gaddafi, pero sucumbiu aos conflitos de intereses entre os tres países que se viron divididos entre outros asuntos pola súa postura fronte a Israel.
Subdivisións
Siria divídese en 14 muhafazat (محافظة, singular muhafazah equivalente a provincia ou gobernación) que levan o nome da capital, e que se subdividen en 61 manāṭiq (singular minţaqah equivalente a distrito ou rexión)
Comarcas da Comunidade Valenciana
Dende finais do século XIX o País Valenciano estruturouse tradicionalmente nunhas demarcacións territoriais denominadas comarcas. A pesar disto, non foi até as primeiros dos anos 60 do século XX cando empezan a proliferar descricións concretas de delimitacións comarcais, das cales destacaron especialmente dúas: a proposta de Vicenç Maria Rosselló, de 1964, e a de Joan Soler i Riber, de 1974.
Historia
As primeiras formulacións sobre a estruturación territorial baseada en comarcas xorden nos anos 30 do século XX dende sectores do Nacionalismo valenciano. O obxectivo é atopar a maneira de cohesionar os territorios con entidade histórica, de forma que servise de contrapeso ante o centralismo administrativo español. Así mesmo, este debate non tiña lugar unicamente no País Valenciano, senón tamén noutros países do Estado onde se reivindican tradicionalmente cotas de autogoberno cada vez máis amplas. De feito, cando xurdiu a primeira proposta en 1933 de Felip Mateu i Llopis, poucos meses antes Pau Vila expuxera a súa primeira proposta comarcal para Cataluña. Un ano despois, en 1934, Emili Corderoüt i Belenguer expuxo nunha conferencia outra proposta comarcal, pero a súa difusión resultou ser moi limitada, e non se publicaría até 1970 en Xeografía elemental do Reino de Valencia.
Comarcalización en época autonómica
O Estatuto de Autonomía valenciano contempla a creación dunha Lei de Comarcalización, e por isto a Generalitat, nun principio, encargou un estudo a unha comisión formada por expertos xeógrafos e economistas, dende onde se fixesen varias propostas para unha primeira proposta comarcal oficial. Con todo, con estas propostas non se reciben coa suficiente vontade política de levalo a termo por parte dos gobernos autonómicos que se suceden a partir de 1987, con Joan Lerma de President, e a día de hoxe a Lei de Comarcalización segue pendente.
Carlos Vales
Traxectoria
Anteriormente foi membro da Mesa Forestal de Galicia, asesor do Parlamento galego sobre o problema dos incendios forestais, concelleiro do Concello de Oleiros, e presidente da Comisión de Medio Ambiente da Mancomunidade de Municipios da Área Metropolitana da Coruña.
Día de Internet
Participación
Tamén se levan a cabo declaracións ás que se pode subscribir como persoa física ou colectivo e faise entrega dos premios do día de internet, cuxa finalidade é recoñecer o esforzo de persoas e institucións para incorporar aos cidadáns á Sociedade da Información, fomentar a accesibilidad na rede, estimular a participación aberta de persoas e institucións e contribuír á difusión da efeméride.
Gran Premio da Arxentina de 1957
Informe da carreira
Juan Manuel Fangio deixara Ferrari por Maserati para tratar de gañar un quinto campionato mundial coa axuda do seu moi modificado 250Fs. Aínda sen el, Ferrari tivo unha das aliñacións de pilotos máis fortes da historia, con Mike Hawthorn que viña de BRM para unirse a Peter Collins, Luigi Musso e Eugenio Castellotti.
Polandball
Historia
A orixe de Polandball está vencellada a unha "guerra cibernética" que tivo lugar entre usuarios polacos e outros usuarios de drawball.com durante o mes de agosto de 2009. Este sitio web, ofrece un lenzo virtual que da a posibilidade ós seus usuarios de debuxar o que desexen, e a debuxar sobre imaxes que outros usuarios xa debuxaron con anterioridade. Varios usuarios polacos tiveron a idea de debuxar a bandeira de Polonia dentro da circunferencia, ó que lle seguiron centos de usuarios que trataron de facerse co control do debuxo coas cores da bandeira polaca, coa palabra "POLSKA" escrita no medio. Este acto foi contrarrestado por membros de 4chan, que cubriron a devandita imaxe cunha esvástica xigante.
Nicolás de Cusa
Estudos
Chegou a ser cardeal.
The Pogues
The Pogues é unha banda anglo-irlandesa de celtic punk (estilo musical que fusiona o punk-rock coa música tradicional irlandesa) xurdida a principios dos anos '80 en Londres (Inglaterra) baixo o nome Pogue Mahone, unha anglicisación da expresión irlandesa póg mo thóin, que literalmente significa Bícame o cu. A banda creouse en 1982 liderada por Shane MacGowan e tivo un grande éxito dende mediados da década dos '80 ata os inicios dos '90, cando MacGowan abandonou o grupo a causa dos seus problemas co alcohol, mais a banda continuou a súa andaina, primeiro con Joe Strummer (antigo líder de The Clash), e posteriormente con Spider Stacy como cantantes ata a disolución do grupo en 1996. No 2001 a banda reuniuse novamente, dando concertos de xeito regular e publicando varios discos en directo e recompilatorios, aínda que sen editar ningún álbum de estudio novo.
Colisée Pepsi
Capacidade
A capacidade do pavillón para os partidos de hóckey sobre xeo ao longo da súa historia foi a seguinte:
Pataca
Tubérculos
O terceiro tipo de talo da pataca é subterráneo e áchase engrosado como unha adaptación para funcionar como órgano de almacenamento de nutrientes, o tubérculo. miniatura|upright|Tubérculos da pataca. Obsérvese os ollos e as lenticelas sobre a superficie.
Raíz
miniatura|upright|Tubérculo de pataca que se desenvolve no extremo dun rizoma O sistema radical é fibroso, ramificado e estendido máis ben superficialmente, podendo penetrar ata 0,8 m de profundidade. As plantas orixinadas a partir de tubérculos, por provir de xemas e non de sementes, carecen de radícula; as súas raíces, que son de carácter adventicio, orixínanse a partir de xemas subterráneas. Estas raíces sitúanse na porción dos talos comprendida entre o tubérculo semente e a superficie do chan; por esta razón, o tubérculo debe ser plantado a unha profundidade tal que permita unha adecuada formación de raíces e de rizomas.
Fruto e sementes
miniatura|upright|Frutos O froito da planta de papa é unha baga, de forma semellante a un tomate pero moito máis pequena, a cal pode presentar unha forma redonda, alongada, ovalada ou cónica. O seu diámetro xeralmente fluctúa entre 1 e 3 cm, e a súa cor pode variar de verde a amarelado, ou de castiñeiro avermellado a violeta. As bagas presentan dous lóculos e poden conter aproximadamente entre duascentas e catrocentas sementes. As bagas preséntanse agrupadas en acios terminais, os cales inclinanse progresivamente na medida que avanza o desenvolvemento dos froitos.
A pataca en Galicia
A orixe destes preitos vén do feito de que a pataca, coma outros froitos menores, tratábase dun cultivo non fiscalizado, é dicir, os campesiños non estaban obrigados a pagaren polo seu cultivo, motivo polo que os perceptores non estaban dispostos a que este cultivo se espallase ao longo do campo galego. O primeiro preito pola cuestión de décimo das patacas remóntase ao mes de decembro do ano 1736. Nel o párroco de Bravos (Ourol) querelouse cos seus fregueses xa que estes dábanse en cultivar, sen decimar, "unha especie de froita que chaman castaña mariña ou criadillas."
Desde 1996 existe en Galicia a Denominación Específica Pataca de Galicia, que ampara a producida nas zonas de Bergantiños (A Coruña), Terra Chá-A Mariña (Lugo), Lemos (Lugo) e A Limia (Ourense). A produción amparada por esta Denominación ascende progresivamente desde as 4.000 toneladas do ano 2000 ata as 7.004 toneladas collidas en 2008, cun valor superior ó millón e medio de euros.
Juan y Junior
Traxectoria
En 1968 encargaríanse de compor toda a banda sonora e temas musicais da película Solos los dos, dirixida por Luís Lucía Mingarro e protagonizada por Marisol e Sebastián Palomo Linares. O último éxito foi Anduriña, balada que emocionou o pintor Pablo Picasso ata o punto de ofrecer un dos seus gravados para ilustrar a súa funda.
Cabe apuntar que a canción "A dos niñas" foi creada pensando en Rocío Dúrcal e Marisol. Junior casou con Rocío Dúrcal, sendo esta unha parella moi sólida, tivo tres fillos.
Moedas da coroa austrohúngara
As moedas da coroa austrohúngara son as cuñadas consonte o sistema monetario oficial do Imperio Austrohúngaro, desde 1892 (cando a coroa substituíu o florín ao se adoptar o padrón ouro) ata a disolución do imperio en 1918. A unidade monetaria era a coroa austrohúngara (alemán: Krone; húngaro: korona) que tiña o heller como divisionaria na parte austríaca e o fillér na parte húngara do imperio (ademais de halier en Eslovaquia e haléř en Chequia), todas elas equivalentes á centésima parte da coroa.
Fisioterapia
miniatura|230px|Símbolo da fisioterapia e dos fisioterapeutas.
Definicións da OMS e da WCPT
A Organización Mundial da Saúde (OMS) definiu en 1958 a fisioterapia como: "a ciencia do tratamento a través de medios físicos, exercicio terapéutico, masoterapia e electroterapia.
Catacterísticas da fisioterapia
Caracterízase por buscar o desenvolvemento adecuado das funcións que producen os sistemas do corpo, onde o seu bo ou mal funcionamento repercute na cinética ou movemento corporal humano.
Marco profesional
miniatura|Fisioterapeuta tratando manualmente un paciente. O fisioterapeuta é un profesional que debe estar capacitado e autorizado para avaliar, examinar, diagnosticar e tratar as deficiencias, limitacións funcionais e discapacidades dos seus pacientes e clientes. A Confederación Mundial para a Fisioterapia (WCPT) recomenda fisioterapeutas que seguiran programas educativos baseados en estudos universitarios ou de nivel universitario, cun mínimo de catro anos, validados e acreditados. A formación profesional prepara aos fisioterapeutas para seren profesionais autónomos capacitados para traballar en colaboración con outros membros do equipo de saúde.